
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Τ ΕΥΧΟΣ ΔΕΥΤΕΡΟ _ Αρ. Φύλλου 882 

“ ' 2 Οκτωβρίου 1997 

ΠΕΡΙΕΧΟΜΕΝΑ ΥΠΟΥΡΓΙΚΕΣ Α ΠΟΦΑΣΕΙΣ & ΕΓΚΡΙΣΕΙΣ 


ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 

Καθορισμός των Ζωνών της Επικράτειας στις οποίες 
δεν έχουν εφαρμογή τα κίνητρα επιχορήγησης και 
επιδότησης επιτοκίου του Ν. 1892/90, για τις επεν¬ 
δύσεις ανέγερσης ή επέκτασης Ξενοδοχειακών 
εγκαταστάσεων του τρίτου εδαφίου της παραγρά¬ 
φου 5 του άρθρου 2 του ίδιου νόμου. 

Τροποποίηση της 11576/ΔΙΟΕ 286/22.4.94 απόφα¬ 
σης σχετικά με την «Ανασυγκρότηση της Περιφε¬ 
ρειακής Γνωμοδοτικής Επιτροπής Θεσσαλίας». .. 

Τροποποίηση της 35603/ΔΙΟΕ 464/20.4.1995 από¬ 
φασης σχετικά με την «Ανασυγκρότηση Διοικητικού 
Συμβουλίου του ΟΑΝΑΚ». 

Καθορισμός αποδοχών Προϊσταμένου υπηρεσιών 
Ο.Λ.Π. 

Τροποποίηση και συμπλήρωση της 350015/92 (Β655) 
απόφασης των Υπουργών Εθνικής Οικονομίας, Οι¬ 
κονομικών και Γεωργίας «"Ελεγχος του καθεστώτος 
ενίσχυσης στην κατανάλωση ελαιολάδου - Διοικητι¬ 
κές κυρώσεις». 

Αποδοχή παραίτησης του Αν/τή Καλλιτεχνικού Δ/ντή 
του Εθνικού θεάτρου Δ. Χρονόπουλου. 

Επέκταση του θεσμού της ΚΕΚ σε όλους του Νομούς 
της Χώρας . 

Διορθώσεις Σφαλμάτων 

Διόρθωση σφάλματος του Υπ. Εσωτερικών, Δημ. Διοί¬ 
κησης και Αποκέντρωσης που δημοσιεύτηκε στο 
ΦΕΚ 830/15.9.97 τ. .. 


Αριθ. 61404 0) 

Καθορισμός των Ζωνών της Επικράτειας στις οποίες δεν 
έχουν εφαρμογή τα κίνητρα επιχορήγησης και επιδότη¬ 
σης επιτοκίου του Ν. 1892/90, για τις επενδύσεις ανέ¬ 
γερσης ή επέκτασης Ξενοδοχειακών εγκαταστάσεων 
του τρίτου εδαφίου της παραγράφου 5 του άρθρου 2 
του ίδιου νόμου. 

ΟΙ ΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ, ΑΝΑΠΤΥΞΗΣ ΚΑΙ 
ΠΕΡΙΒΑΛΛΟΝΤΟΣ ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 

Έχοντας υπόψη: 

1. Τις διατάξεις του κωδικοποιημένου με το Π.Δ. 
456/95 (ΦΕΚ 269/95) Ν. 1892/90, άλλες διατάξεις», 
όπως ισχύει, και ειδικότερα το άρθρο 3 παράγραφος 2 (β) 
και το άρθρο 2 παράγραφος 5 αυτού. 

2. Τις διατάξεις του Ν. 1558/1985 «Κυβέρνηση και Κυ¬ 
βερνητικά Οργάνα», όπως ισχύει. 

3. Τις σχετικές προτάσεις του Ελληνικού Οργανισμού 

Τουρισμού, αποφασίζουμε: 

Άρθρο 1 

Τα κίνητρα επιχορήγησης και επιδότησης επιτοκίου του 
κωδικοποιημένου Ν. 1892/90 δεν έχουν εφαρμογή για τις 
ακόλουθες επενδύσεις ανέγερσης ή επέκτασης ξενοδο¬ 
χειακών εγκαταστάσεων του τρίτου εδαφίου της παρα¬ 
γράφου 5 του άρθρου 2 του ίδιου νόμου, που πραγματο¬ 
ποιούνται στις παρακάτω ζώνες της Επικράτειας. 

1. Περιφέρεια Ανατολικής Μακεδονίας και Θράκης: 
Νομός Καβάλας πλην της νήσου Θάσου και των παρα¬ 
λίων του νομού (όπως αυτά καθορίζονται από τα διοικη- 

7 τικά όρια των Ο.Τ.Α. που έχουν πρόσωπο στον αιγιαλό) 
όπου έχουν εφαρμογή τα κίνητρα επιχορήγησης και επι¬ 
δότησης μόνο για επενδύσεις ανέγερσης ή επέκτασης ξε¬ 
νοδοχειακών μονάδων ΑΆ' και Α τάξης. 

2. Περιφέρεια Κεντρικής Μακεδονίας: 

Νομός Θεσσαλονίκης. 

Νομός Χαλκιδικής. 

8 Παράλια Νομού Πιερίας, όπως αυτά καθορίζονται από 

ΕΦΗΜΕΡΙΕ ΤΗΣ ΚΥΒΕΡΝΗΣΕΩΣ {ΤΕΥΧΟΣ ΔΕΥΤΕΡΟ) 


τα διοικητικό όρια των Ο.Τ. Α. που έχουν πρόσωπο στον αι- 
γιαλό. 

3. Περιφέρεια Ηπείρου: 

Δήμος Πάργας Νομού Πρεβέζης (Διοικητικά όρια 
Ο.Τ.Α.). 

Κοινότητα Συβότων Νομού Θεσπρωτίας (Διοικητικά 
όρια Ο.Τ.Α.). 

4. Περιφέρεια Θεσσαλίας: 

Οι νήσοι Σκιάθος, Σκόπελος και Αλόνησος του Νομού 
Μαγνησίας. 

5. Περιφέρεια Ιονίων Νήσων: 

Νομός Κέρκυρας. 

Νομός Λευκάδας. 

Νομός Ζακύνθου. 

Νομός Κεφαλληνίας πλήν νήσου Ιθάκης. 

6. Περιφέρεια Στερεός Ελλάδας: 

Παράλια νομού Φθιώτιδας όπως αυτά καθορίζονται από 
τα διοικητικό όρια των ΟΤΑ που έχουν πρόσωπο στον αι- 
γιαλό, όπου δεν έχουν εφαρμογή τα κίνητρα επιχορήγη¬ 
σης και επιδότησης για επενδύσεις ανέγερσης ή επέκτα¬ 
σης ξενοδοχειακών μονάδων όλων των τάξεων πλήν εκεί¬ 
νων της ΑΑ' τάξης. 

Δήμος Δελφών Νομού Φωκίδας (Διοικητικό όρια 
Ο.Τ.Α.). 

Δήμος Αράχωβας Νομού Βοιωτίας (Διοικητικά όρια 
Ο.Τ.Α.). 

Από το Νομό Εύβοιας: 

Επαρχία Καρυστίας. 

Επαρχία Ιστιαίας πλην του Δήμου Αιδηψού (Διοικητικά 
όρια Ο.Τ.Α.). 

Επαρχία Χαλκίδας πλην των ως προς το Αιγαίο παρα¬ 
λίων (όπως αυτά καθορίζονται από τα διοικητικά όρια των 
Ο.Τ.Α. που έχουν πρόσωπο στον αιγιάλο) και των κοινοτή¬ 
των Μαντουδίου και Προκοπίου (διοικητικά όρια 
Ο.Τ.Α.). 

7. Περιφέρεια Αττικής: 

Οι νήσοι Αίγινα, Ύδρα, Σπέτσες, και η επαρχία Τροιζη- 
ν'ιας, του νομού Αττικής. 

8. Περιφέρεια Πελοποννήσου: 

Νομός Αργολίδας. 

Νομός Κορινθίας πλην των Κοινοτήτων Φενεού, Στυμ- 
φαλίας, Καισαρίου, Κλημεντίου, Καστανέας, Καλιάνων, 
Δροσοπηγής, Καφαλαρίου, Γκούρας, Στενού, Ταρσινών, 
Μοσιάς και Μεσινού (Διοικητικά όρια των αντίστοιχων 
Ο.Τ.Α.). 

9. Περιφέρεια Βορείου Αιγαίου: 

Νήσος Σάμος του Νομού Σάμου. 

10. Περιφέρεια Νοτίου Αιγαίου: 

Οι νήσοι Κως, Πάτμος και Ρόδος, του Νομού Δωδεκανή- 
σου. Επίσης η νήσος Κάρπαθος του νομού Δωδεκανήσου, 
όπου δεν έχουν εφαρμογή τα κίνητρα επιχορήγησης και 
επιδότησης για επενδύσεις ανέγερσης ή επέκτασης ξενο¬ 
δοχειακών μονάδων όλων των τάξεων πλήν εκείνων της 
ΑΑ' και Α' τάξης. 

Οι νήσοι Ανδρος, Αντίπαρος, Πάρος, Ιος, Μύκονος, Μή¬ 
λος, Νάξος, Σέριφος, Θήρα, Τήνος, Σίφνος και οι Δήμοι 
Ερμούπολης και Ανω Σύρου (Διοικητικά όρια των αντίστοι¬ 
χων Ο.Τ.Α.) της νήσου Σύρου, του Νομού Κυκλάδων. 


11. Περιφέρεια Κρήτης. 

Νομός Χανιών. 

Νομός Ρεθύμνης. 

Νομός Ηρακλείου. 

Νομός Λασηθίου. 

12. Όλοι οι οικισμοί της Επικράτειας που είναι χαρακτη¬ 
ρισμένοι ως παραδοσιακοί (όρια των οικισμών). 

Άρθρο 2 

1. Οι διατάξεις της παρούσας απόφασης δεν έχουν 
εφαρμογή για τις επενδύσεις μετατροπής διατηρητέων ή 
παραδοσιακών οικιών ή κτιρίων σε ξενοδοχειακές μονά¬ 
δες, για τις επενδύσεις ολοκληρωμένης μορφής εκσυγ¬ 
χρονισμού των εγκατταστάσεων και εξοπλισμού ξενοδο¬ 
χειακών μονάδων, για τις ξενοδοχειακές και λοιπές επεν¬ 
δύσεις του τουριστικού τομέα που πραγματοποιούνται 
στις Περιοχές Ολοκληρωμένης Τουριστικής Ανάπτυξης 
(Π.Ο.Τ.Α) του άρθρου 3 του Ν. 1892/90, καθώς και για 
όλες τις κατηγορίες τουριστικών επενδύσεων που πραγ¬ 
ματοποιούνται στις φθίνουσες βιομηχανικές περιοχές της 
χώρας όπως αυτές καθορίζονται με κοινή Υπουργική από¬ 
φαση των Υπουργών Εθνικής Οικονομίας, Ανάπτυξης και 
Εργασίας. 

Επίσης δεν έχουν εφαρμογή οι διατάξεις της παρούσας 
απόφασης για όλες τις κατηγορίες τουριστικών επενδύ¬ 
σεων ειδικής μορφής του κωδικοποιημένου Ν. 1892/90, 
εφόσον αυτές δεν περιλαμβάνουν δημιουργία νέων κλι¬ 
νών. Η δημιουργόι νέων κλινών στο πλαίσιο τέτοιων τουρι¬ 
στικών επενδύσεων, υπόκεινται στην εφαρμογή των δια¬ 
τάξεων της παρούσας. 

2. Οι διατάξεις της παρούσας απόφασης δεν μπορούν 
να τροποποιηθούν πριν από την παρέλευση διετίας από 
την έναρξη της ισχύος της. 

Άρθρο 3 

Από τις διατάξεις της παρούσας απόφασης δεν προκα- 
λείται πρόσθετη επιβάρυνση του Κρατικού Προϋπολογι¬ 
σμού. 

Άρθρο 4 

1. Η ισχύς της παρούσας απόφασης αρχίζει από την δη¬ 
μοσίευση της στην Εφημερίδα τςη Κυβερνήσεως. 

2. Η παρούσα απόφαση να δημοσιευθεί στην Εφημε¬ 
ρίδα της Κυβερνήσεως. 

3. Από την έναρξη ισχύος της παρούσας απόφασης, κα- 
ταργείταιη υπ, αριθμ. 23076/10.5.1995 κοινή υπουργική 
απόφαση. 

Αθήνα, 25 Σεπτεμβρίου 1997 

οι ΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ ΑΝΑΠΤΥΞΗΣ 

Γ. ΠΑΠΑΝΤΏΝΙΟΥ Β. ΠΑΠΑΝΔΡΕΟΥ 

ΠΕΡ/ΝΤΟΣ, ΧΩΡ/ΞΙΑΣ & ΔΗΜ. ΕΡΓΩΝ 

κ. ΛΑΛΙΩΤΗΣ 



ΕΦΗΜΕΡΙΣ ΤΗΣ ΚΥΒΕΡΙΜΗΣΕΩΣ (ΤΕΥΧΟΣ ΔΕΥΤΕΡΟ) 

Αριθ. 29196/ΔΙΟΕ 597 (2) 

Τροποποίηση της 11576 /ΔΙΟΕ 286/22.4.94 απόφασης 
σχετικά με την «Ανασυγκρότηση της Περιφερειακής 
Γνωμοδοτικής Επιτροπής Θεσσαλίας». 

Ο ΥΠΟΥΡΓΟΣ ΕΘΝΙΚΗΣ ΟΙΚΟΝΟΜΙΑΣ 

Έχοντας υπόψη: 

1. Τις διατάξεις: 

α) Του Ν. 1558/1985 «Κυβέρνηση και Κυβερνητικά 
Όργανα» άρθρο 29Α, το οποίο προστέθηκε με το άρθρο 
27 του Ν. 2081/1992 (ΦΕΚ 137/τ. Α726.7.1985) και 
(ΦΕΚ 154/τ. Α/10.9.1992) αντίστοιχα. 

β) Του Ν. 1892/1990 «Για τον εκσυγχρονισμό και την 
ανάπτυξη και άλλες διατάξεις» και ειδικότερα τα άρθρα 1 
έως και 23 αυτού (ΦΕΚ 101 /τ. Α731.7.1990), όπως τρο¬ 
ποποιήθηκε και συμπληρώθηκε με το Ν. 2234/1994 
(ΦΕΚ 142/τ. Α731.8.1994). 

γ) Του Ν. 1622/1986 «Τοπική Αυτοδιοίκηση Περιφε¬ 
ρειακή Ανάπτυξη και Δημοκρατικός Προγραμματισμός» 
(ΦΕΚ 92/τ. Α714.7.1986). 

δ) Του Ν. 2218/1994 «Ίδρυση νομαρχιακής αυτοδιοί¬ 
κησης, τροποποίηση διατάξεων για την πρωτοβάθμια αυ¬ 
τοδιοίκηση και την Περιφέρεια και άλλες διατάξεις» (ΦΕΚ 
90/τ. Α731.6.1994) όπως συμπληρώθηκε με το Ν. 2240/ 
1994 (ΦΕΚ 153/τ. Α716.9.1994). 

ε) Του Ν. 2399/1996 «Υλοποίηση της εισοδηματικής 
πολιτικής έτους 1996 για μισθούς και συντάξεις και άλλες 
διατάξεις» άρθρο 14 (ΦΕΚ 90/τ. Α/27.5.1996). 

στ) Του Ν. 2503/1997 «Διοίκηση, οργάνωση, στελέ- 
χωση της Περιφέρειας, ρύθμιση θεμάτων για την τοπική 
αυτοδιοίκηση και άλλες διατάξεις» (ΦΕΚ 107/τ. Α7 
30.5.1997). 

ζ) Του Π.Δ. 51 /1987 «Καθορισμός των Περιφερειών της 
Χώρας για το σχεδιασμό, προγραμματισμό και συντονισμό 
της Περιφερειακής Ανάπτυξης» (ΦΕΚ 26/τ. Α /6.3. 
1987). 

η) Του Π.Δ. 333/8.7.1988 «Αναδιάρθρωση και σύσταση 

νέων Διευθύνσεων Περιφερειακής Ανάπτυξης του Υπουρ¬ 
γείου Εθνικής Οικονομίας» (ΦΕΚ 154/τ. Α713.7.1988). 

θ) Του Π.Δ. 138/1993 «Περί Οργανισμού του Υπουρ¬ 
γείου Εθνικής Οικονομίας» (ΦΕΚ 55/τ. Α714.4.1993). 

ι) Του Π.Δ. 456/1995 «Περί κωδικοποιήσεως σε ενιαίο 
κείμενο των κείμενων διατάξεων που αφορούν στην πε¬ 
ριοχή επενδυτικών κινήτρων» (ΦΕΚ 269/τ. Α/29.12. 
1995) 

2. Την αριθ. 51240/21.9.1990 υπουργική απόφαση 
«Σύσταση και Συγκρότηση των Περιφερειακών Γνωμοδο- 
τικών Επιτροπών του άρθρου 8 του Ν. 1892/1990 και κα¬ 
θορισμός της διαδικασίας λειτουργίας τους», όπως συ¬ 
μπληρώθηκε με την αριθ. 52947/2.11.1990 υπουργική 
απόφαση και τροποποιήθηκε μεταγενέστερα με την αριθ. 
43323/8.11.1994 απόφασή μας (ΦΕΚ 628/τ. Β71.1. 
1990), (ΦΕΚ 698/τ. Β /7.11.1990) και (ΦΕΚ 853/ 
τ. Β716.11.1994) αντίστοιχα. 

3. Την αριθ. 11576/ΔΙΟΕ 286/22.4.94 απόφασή μας 
σχετικά με την «Ανασυγκρότηση της Περιφερειακής Γνω¬ 
μοδοτικής Επιτροπής Θεσσαλίας» όπως τροποποιήθηκε 


και συμπληρώθηκε μεταγενέστερα (ΦΕΚ 335/τ. Β7 
6.5.1994). 

4. Την πρόταση του αρμόδιου φορέα. 

5. Τις υπηρεσιακές ανάγκες, αποφασίζουμε: 

Άρθρο 1 

Τροποποιούμε την αριθ. 11576/ΔΙΟΕ 286/22.4.94 
απόφασή μας, όπως τροποποιήθηκε και συμπληρώθηκε 
μεταγενέστερα, ως εξής: 

«ΙΒ. ΠΕΡΙΦΕΡΕΙΑΚΗ ΓΝΩΜΟΔΟΤΙΚΗ ΕΠΙΤΡΟΠΗ 
ΘΕΣΣΑΛΙΑΣ» 

«Γεώργιο θεοδώρου, Δ/ντή του καταστήματος της 
ΕΤΒΑ Θεσσαλίας, ως τακτικό μέλος, σε αντικατάσταση 
του Λάμπρου Παπαδήμα, Αναπληρωτή Δ/ντη του ίδιου κα¬ 
ταστήματος, ο οποίος ορίζεται αναπληρωματικό μέλος, σε 
αντικατάσταση του Παναγιώτη Διονυσίου. 

«Σταύρο Ελευθερίου, Προϊστάμενο, κατ’ ανάθεση, της 
Δ/νσης Τουρισμού Θεσσαλίας, ως τακτικό μέλος σε αντι¬ 
κατάσταση του Δημητρίου Ντάφου, ο οποίος συνταξιοδο- 
τήθηκε, με αναπληρωτή τον Εμμανουήλ Ματαλλιωτάκη, 
μόνιμο υπάλληλο της ίδιας Δ/νσης Τουρισμού. 

Άρθρο 2 

1. Κατά τα λοιπά ισχύουν οι διατάξεις της αριθ. 11576/ 
ΔΙΟΕ 286/22.4.94 απόφασή μας, όπως τροποποιήθηκε 
και συμπληρώθηκε μεταγενέστερα. 

2. Η ισχύς της παρούσας απόφασης αρχίζει από τη δη¬ 
μοσίευσή της στην Εφημερίδα της Κυβερνήσεως. 

Άρθρο 3 

Από τις διατάξεις αυτής της απόφασης δεν προκαλείται 
επιπλέον δαπάνη σε βάρος του Κρατικού Προϋπολογι¬ 
σμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 29 Σεπτεμβρίου 1997 

ο ΥΠΟΥΡΓΟΣ 

ΓΙΑΝΝΟΣ ΠΑΓΙΑΝΤΩΝΙΟΥ 
-♦- 

Αριθ. 30726/ΔΙΟΕ 623 (3) 

Τροποποίηση της 35603/ΔΙΟΕ 464/20.4.1995 απόφα¬ 
σης σχετικά με την «Ανασυγκρότηση Διοικητικού Συμ¬ 
βουλίου του ΟΑΝΑΚ». 

Ο ΥΠΟΥΡΓΟΣ ΕΘΝΙΚΗΣ ΟΙΚΟΝΟΜΙΑΣ 

Έχοντας υπόψη: 

1. Τις διατάξεις: 

α) Του Ν. 1558/1985 «Κυβέρνηση και Κυβερνητικά 
Όργανα» άρθρο 29Α, το οποίο προστέθηκε με το άρθρο 
27 του Ν. 2081/1992 (ΦΕΚ 137/τ. Α/26.7.1985) και 
(ΦΕΚ 154/τ. Α710.9.1992) αντίστοιχα. 

β) Του Π.Δ. 125/91 «Περί συστάσεως Οργανισμού Ανα- 
πτύξεως Ανατολικής Κρήτης» (ΦΕΚ 51/τ.Α724.5. 
1991). 

γ) Του Π.Δ. 138/1993 «Περί Οργανισμού του Υπουρ¬ 
γείου Εθνικής Οικονομίας» (ΦΕΚ 55 /τ. Α714.4.1993). 

2. Την αριθ. 35603 /ΔΙΟΕ 464/20.4.1995 απόφαση 

σχετικά με την «Ανασυγκρότηση του Διοικητικού Συμβου¬ 
λίου του ΟΑΝΑΚ» (ΦΕΚ 386/τ. Β'/10.5.1995). 

3. Την αριθ. 34001 /ΔΙΟΕ 1957/9.10.1996 απόφαση 
του Πρωθυπουργού και του Υπουργού Εθνικής Οικονο¬ 
μίας «Καθορισμός αρμοδιοτήτων των Υφυπουργών Εθνι¬ 
κής Οικονομίας» (ΦΕΚ 937/τ. Β714.10.1996). 

4. Τις υπηρεσιακές ανάγκες, αποφασίζουμε: 

Τροποποιούμε την αριθ. 35603/ΔΙΟΕ 464/20.4.1995 

(ΦΕΚ 386/τ. Β710.5.1995) απόφαση και ορίζουμε: 

Την Μπριστογιάννη Φωτεινή, μόνιμη υπάλληλο με Α' 
βαθμό του Κλάδου ΠΕΙ Οικονομικού, Προϊσταμένη της Δ/ 
νσης Δημοσίων Επενδύσεων, ως τακτικό μέλος, σε αντι¬ 
κατάσταση της Λυγιδάκη - Ιωαννίδου Μαρίας, με αναπλη¬ 
ρωτή τον Παπαδημητρόπουλο Νικόλαο, μόνιμο υπάλληλο 
με Α' βαθμό του Κλάδου ΠΕ2 Τεχνικών, Προϊστάμενο του 
Τμήματος Χρηματοδοτικών Προγραμμάτων της ιδίας ως 
άνω Δ/νσης, σε αντικατάσταση της Ταμιωλάκη Μαρίας. 

Κατά τα λοιπά ισχύει η αριθ. 35603/ΔΙΟΕ 464/20.4.95 
απόφαση. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 24 Σεπτεμβρίου 1997 

Ο ΥΦΥΠΟΥΡΓΟΣ 

ΧΡΗΣΤΟΣ ΠΑΧΤΑΣ 

-♦- 

Αριθ. 2066882/9886/0022 (4) 

Καθορισμός αποδοχών Προϊσταμένου υπηρεσιών 

Ο.Λ.Π. 

ΟΙ ΥΠΟΥΡΓΟΙ ΕΣΩΤΕΡΙΚΩΝ, 

ΔΗΜΟΣΙΑΣ ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ, 
ΟΙΚΟΝΟΜΙΚΩΝ ΚΑΙ ΕΜΠΟΡΙΚΗΣ ΝΑΥΤΙΛΙΑΣ 

Έχοντας υπόψη: 

1. Τις διατάξεις: 

α) Της παρ. 4 του άρθρου 1 και της παρ. 1 του άρθρου 6 
του Ν. 1256/82 «Για την πολυθεσία, την πολυαπασχόληση 
και την καθιέρωση ανωτάτου ορίου απολαβών στο δημό¬ 
σιο τομέα κ.λ.π.» (Α765) όπως αντικαταστάθηκε με την 
παρ. 1 του άρθρου 33 του Ν. 1326/83 (Α719) και το άρ¬ 
θρο 4 του Ν. 2303/95 (Α /80). 

β) Της παρ. 3 του άρθρου 9 του Ν. 1835/89 (Α776) «Σύ¬ 
σταση Υπουργείου Τουρισμού και ρύθμιση θεμάτων δημό¬ 
σιας διοίκησης». 

γ) Του άρθρου 14 του Π.Δ. 93/1989 (Α742) «Οργάνωση 
υπηρεσιών Οργανισμού Λιμένος Πειραιώς». 

δ) Του άρθρου 15 (Αποδοχές υπαλλήλων ειδικών θέ¬ 
σεων) του Ν. 2470/97 «Αναμόρφωση μισθολογίου προ¬ 
σωπικού της Δημόσιας Διοίκησης και άλλες συναφείς δια¬ 
τάξεις» (Α740). 

2. Το από 19.8.96 Π.Δ. «Διορισμός Προϊσταμένου Υπη¬ 
ρεσιών Ο.Λ.Π.» (τ. Ν.Π.Δ.Δ. 143) και το από 26.8.96 Πρω¬ 
τόκολλο ορκομωσίας του. 

3. Την αριθ. Φ. 124/57/Β2/5640/23.12.96 απόφαση 
του Υπουργού Εθνικής Παιδείας και θρησκευμάτων 
«Άδεια κατοχής Β' θέσης στον Χαρίλαο ΨΑΡΑΥΤΗ» (Β / 
1212 ). 

4. Την αριθ. 1107147/1239/0006/Α/4.10.96 κοινή 


απόφαση του Πρωθυπουργού και του Υπουργού Οικονο¬ 
μικών «Ανάθεση αρμοδιοτήτων στους Υφυπουργούς 
κ.λ.π.» (Β7922). 

5. Τις διατάξεις του άρθρου 40 του Ν. 849/78 «Περί πα¬ 
ροχής κινήτρων δια την ενίσχυσιν της περιφερειακής και 
οικονομικής αναπτύξεως της Χώρας» (Α7232). 

6. Το γεγονός ότι προκαλείται δαπάνη σε βάρος του 
προϋπολογισμού ΟΛΠ ΚΑΕ 0211/400/001/003 ύψους 
7.200.000 δρχ. περίπου για το έτος 1997 και 5.400.000 
δρχ. για κάθε επόμενο έτος. 

7. Την αριθ. ΔΙΔΚ/Φ. 1/20199/5.9.97 κοινή απόφαση 
του Πρωθυπουργού και του Υπουργού Εσωτερικών, Δημό¬ 
σιας Διοίκησης και Αποκέντρωσης «Ανάθεση αρμοδιοτή¬ 
των στους Υφυπουργούς κ.λ.π.», αποφασίζουμε: 

1. Καθορίζουμε το ύψος των μηνιαίων αποδοχών που 
λαμβάνει ο Προϊστάμενος Υπηρεσιών ΟΛΠ, ΨΑΡΑΥΤΗΣ 
Χαρίλαος, μέλος του Δ.Ε.Π. από την χρονικά δεύτερη 
θέση του προϊσταμένου Υπηρεσιών ΟΛΠ σε ποσοστό 90% 
των αποδοχών των υπαλλήλων δευτέρου βαθμού ειδικών 
θέσεων. 

2. Οι αποδοχές του ανωτέρω από την α’ θέση του καθη- 
γητού του Εθνικού Μετσόβιου Πολυτεχνείου και του μι¬ 
σθού της χρονικά δεύτερης θέσης δεν επιτρέπεται να εί¬ 
ναι μεγαλύτερες από το ανώτερο όριο απολαβών που κα¬ 
θορίζουν οι διατάξεις της παρ. 1 του άρθρου 6 του Ν. 
1256/82 όπως τροποποιήθηκε με το άρθρο 83 του Ν. 
1326/83 και αντικαταστάθηκε με το άρθρο 4 του Ν. 
2303/95. 

3. Η παρούσα έχει αναδρομική ισχύ σύμφωνα με την 
παρ. 3 του άρθρου 9 του Ν. 1835/89 και ισχύει από την 
2.10.96, ημερομηνία διορισμού του. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 26 Αυγούστου 1997 

ΟΙ ΥΠΟΥΡΓΟΙ 

ΥΦΥΠΟΥΡΓΟΣ ΕΣΩΤΕΡΙΚΩΝ, ΥΦΥΠΟΥΡΓΟΣ ΟΙΚΟΝΟΜΙΚΩΝ 

ΔΗΜ. ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ 

ΣΤΑΥΡΟΣ ΜΠΕΝΟΣ ΝΙΚ. ΧΡΙΣΤΟΔΟΥΛΑΚΗΣ 

ΕΜΠΡΙΚΗΣ ΝΑΥΤΙΛΙΑΣ 

ΣΤΑΥΡΟΣ ΑΡ. ΣΟΥΜΑΚΗΣ 
-♦- 

Αριθ. 339870 (5) 

Τροποποίηση και συμπλήρωση της 350015/92 (Β655) 
απόφασης των Υπουργών Εθνικής Οικονομίας, Οικο¬ 
νομικών και Γεωργίας «Έλεγχος του καθεστώτος ενί¬ 
σχυσης στην κατανάλωση ελαιολάδου - Διοικητικές κυ¬ 
ρώσεις». 

ΟΙ ΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ, ΟΙΚΟΝΟΜΙΚΩΝ 
ΚΑΙ ΓΕΩΡΓΙΑΣ 

Έχοντας υπόψη: 

1. Τις διατάξεις: 

α) Του άρθρου 22 παρ. 3 του Ν. 992/1979 «Περί Οργα- 
νώσεως των Διοικητικών Υπηρεσιών δια την εφαρμογή της 
Συνθήκης προσχωρήσεως της Ελλάδος εις τας Ευρωπαϊ- 

κάς Κοινότητας και ρυθμίσεως συναφών θεσμικών και ορ¬ 
γανωτικών θεμάτων» (Α 280). 

β) Του άρθρου 1 παρ. 1, 2 και 3 του Ν. 1338/1983 
«Εφαρμογή του Κοινοτικού Δικαίου (Α 34), όπως τροπο¬ 
ποιήθηκε από το άρθρο 6 του Ν. 1440/1984 «Συμμετοχή 
της Ελλάδος στο κεφάλαιο, στα παοθεματικά και στις 
προβλέψεις της Ευρωπαϊκής Τράπεζας Επενδύσεων, στο 
Κεφάλαιο της Ευρωπαϊκής Κοινότητας Άνθρακος και Χά- 
λυβος και του Οργανισμού Εφοδιασμού ΕΥΡΑΤΟΜ» (Α 
70) και το άρθρο 65 του Ν. 1892/90. «Για τον εκσυγχρονι¬ 
σμό και την ανάπτυξη και άλλες διατάξεις» (Α 101). 

γ) Του άρθρου 29Α του Ν. 1558/1985 «Κυβέρνηση και 
Κυβερνητικά Όργανα» (Α 137), όπως το άρθρο 29Α προ¬ 
στέθηκε με το άρθρο 27 του Ν. 2081/1992 «Ρύθμιση του 
θεσμού των Επιμελητηρίων, τροποποίηση διατάξεων του 
Ν. 1712/1987 για τον εκσυγχρονισμό των επαγγελματι¬ 
κών οργανώσεων των εμπόρων, βιοτεχνών και λοιπών 
επαγγελματιών και άλλες διατάξεις» Α (154) και τροποποι¬ 
ήθηκε με το άρθρο 1 του Ν. 2496/1997 «Περιορισμός και 
βελτίωση της αποτελεσματικότητας των κρατικών δαπα¬ 
νών και άλλες διατάξεις» (Α 38). 

2. Την 1107147/1239/006 Α/4.10.1996 απόφαση του 
Πρωθυπουργού και του Υπουργού Οικονομικών «Ανάθεση 
αρμοδιοτήτων Υπουργού Οικονομικών στους Υφυπουρ¬ 
γούς Οικονομικών» (Β 922). 

3. Το γεγονός ότι από τις διατάξεις της παρούσας από¬ 
φασης δεν προκαλείται δαπάνη σε βάρος του Κρατικού 
Προϋπολογισμού, αποφασίζουμε: 

Άρθρο 1 

Στο άρθρο 2 της 350015/19.10.1992 απόφασης των 
Υπουργών Εθνικής Οικονομίας, Οικονομικών και Γεωρ¬ 
γίας «Έλεγχος του καθεστώτος ενίσχυσης στην κατανά¬ 
λωση ελαιολάδου - Διοικητικές κυρώσεις» (Β 655) προστί¬ 
θεται παράγραφος 2 που έχει ως εξής: 

2. Ο Ο.Ε.Ε.Ε. υποβάλλει στη Γενική Δ/νση Διαχείρισης 
Αγορών γεωργικών Προϊόντων (ΓΕΝ. ΔΙΔΑΓΕΠ) Δ/νση Δη¬ 
μητριακών, Λιπαρών και Ζωϊκών Προϊόντων (ΔΗ-ΛΙ-ΖΩ) 
του Υπουργείου Γεωργίας τις εκθέσεις ελέγχου οι οποίες 
εξετάζονται από τριμελή επιτροπή που συγκροτείται με 
απόφαση του Υπουργού Γεωργίας της οποίας τα τακτικά 
μέλη προέρχονται από τις Δ/νσεις: Παραγωγής και Αξιο¬ 
ποίησης Προϊόντων Δενδροκηπευτικής (Π.Α.Π. Δενδρ/ 
κής), Δημητριακών, Λιπαρών και Ζωϊκών Προϊόντων (ΔΗ- 
ΛΙ-ΖΩ) και Νομοπρασκευαστικού έργου και Νομικών Υπο¬ 
θέσεων. 

Τα αναπληρωματικά μέλη προέρχονται από οποιαδή¬ 
ποτε Δ/νση των Γενικών Δ/νσεων: Φυτικής Παραγωγής, 
Διαχείρισης Αγορών Γεωργικών Προϊόντων (ΔΙΔΑΓΕΠ) και 
Διοικητικής Υποστήριξης. Στην επιτροπή συμμετέχει άνευ 
ψήφου ως εισηγητής υπάλληλος του Ο.Ε.Ε.Ε. ο προερχό¬ 
μενος από την Γ εν. Δ/νση Διοικητικής Υποστήριξης υπάλ¬ 
ληλος, πρέπει να ανήκει στον κλάδο ΠΕ9 και να είναι κατά 
προτίμηση πτυχιούχος Νομικού Τμήματος Νομικής Σχο¬ 
λής. 

Η Επιτροπή μετά την εξέταση υποβάλλει στον Υπουργό 
Γεωργίας εισήγηση για την επιβολή ή μη των προβλεπομέ- 
νων κυρώσεων». 


Άρθρο 2 

1. Το δεύτερο εδάφιο της παραγρ. 2 του άρθρου 3 της 
350015/1992 απόφασης αντικαθίσταται ως εξής: 

«Για το ελαιόλαδο που προέρχεται από το εκθλιπτικό δι¬ 
καίωμα, οι ελαιοτριβείς υποχρεούνται να παραδίδουν κα¬ 
ταστάσεις στις οποίες θα αναγράφονται ο αριθμός και η 
ημερομηνία έκδοσης των Αποδείξεων Παροχής Υπηρε¬ 
σιών (Α.Π.Υ.). 

2. Στο άρθρο 3 προστίθεται παράγραφος 5 η οποία έχει 
ως εξής: 

«5. Οι τυποποιητικές επιχειρήσεις ελαιολάδου με την 
υποβολή της αίτησης ενίσχυσης υποχρεούνται να υποβάλ¬ 
λουν στον Ο.Ε.Ε.Ε. καταστάσεις τιμολογίων αγοράς χύμα 
ελαιολάδου από εμπόρους και παραγωγούς καθώς και κα¬ 
ταστάσεις τιμολογίων αγοράς κενών μέσων συσκευα- 
σίας». 

Άρθρο 3 

Το άρθρο 4 της 350015/1992 απόφασης αντικαθίστα¬ 
ται ως εξής: 

Άρθρο 4 

Κυρώσεις 

1. Οι προβλεπόμενες στην παρ. 2 κυρώσεις επιβάλλο- 
ντια εάν από τους ελέγχους που διενεργεί ο Ο.Ε.Ε.Ε., 
σύμφωνα με τα προβλεπόμενα στα άρθρα 1 και 2 της πα¬ 
ρούσας, ή άλλη αρμόδια υπηρεσία, διαπιστωθεί ότι: 
α) Οι εναφερόμενες τυποποιητικές μονάδες: 
αα) Υποβάλλουν αίτηση ενίσχυσης η οποία αφορά πο¬ 
σότητα μεγαλύτερη από εκείνη για την οποία έχει αναγνω- 
ρισθεί το δικαίωμα ενίσχυσης. 

ββ) Τυποποιούν και διαθέτουν στην κατανάλωση ελαιό¬ 
λαδα τα οποία δεν ανταποκρίνονται σε έναν από τους ορι¬ 
σμούς που αναφέρονται στο άρθρο 4 παρ. 1 στοιχείο του 
Κανονισμού (ΕΟΚ) 3089/78. 

γγ) Προβαίνουν σε μετάγγιση του συσκευασμένου 
ελαιολάδου σε άμεσες συσκευασίες καθαρού περιεχομέ¬ 
νου μικρότερου ή ίσου με πέντε λίτρα. 

δδ) Δεν τηρούν την προβλεπόμενη από το άρθρο 3 του 
κανονισμού (ΕΟΚ) 2677/85 (ΕΕΙ_ 254/25.9.85) λογιστική 
αποθήκης ελαιολάδου και σπορέλαιου. 

εε) Δεν τηρούν σε περίπτωση λιανικής πώλησης τις 
προβλεπόμενες από τις παραγρ. 3 και 4 του προηγουμέ¬ 
νου άρθρου υποχρεώσεις. 

στ στ) Προβαίνουν εκ νέου στο γέμισμα των άμεσων συ- 
σκευασιών, κατά παράβαση της διάταξης της παραγρ. 2 
του άρθρου 6 του Κανον. (ΕΟΚ) 2677/85. 
β) Οι ραφιναρίες και τα πυρηνελαιουργεία: 
αα) Αρνούνται να υποβληθούν ή δεν διευκολούνουν 
τους προβλεπόμενους από το άρθρο 2 της παρούσας 
ελέγχους. 

ββ) Οι ραφιναρίες δεν τηρούν τις προβλεπόμενε από το 
άρθρο 14 του Κανον. (ΕΟΚ) 2677/85 υποχρεώσεις. 

γ) Οι λοιποί εκ των αναφερομένων στο άρθρο 1 της πα- 
ρούσης φορείς: 

αα) Αρνούνται να υποβληθούν στους προβλεπόμενους 
από το όρθρο 2 της παρούσας ελέγχους ή δεν δύνανται να 



11070 


ΕΦΗΜΕΡΙΕ ΤΗΣ ΚΥΒΕΡΙΜΗΣΕΟΣ (ΤΕΥΧΟΣ ΔΕΥΤΕΡΟ) 


παράσχουν τα στοιχεία που απαιτούνται για να επαληθευ- 
θεΐ ότι το εν λόγω ελαιόλαδο δικαιούται την ενίσχυση. 

ββ) Προβαίνουν σε μετάγγιση συσκευασμένου ελαιολά- 
δου σε άμεσες συσκευασίες καθαρού περιεχομένου μι¬ 
κρότερου ή ίσου με πέντε λίτρα. 

γγ) Δεν τηρούν τις προβλεπόμενες από τις παραγρά¬ 
φους 1 και 2 του προηγουμένου άρθρου υποχρεώσεις. 

2. Οι επιβαλλόμενες κατά περίπτωση κυρώσεις έχουν 
ως εξής: 

α) Για τις παραβάσεις που αναφέρονται στις υποπερι¬ 
πτώσεις αα, ββ, και γγ της περίπτωσςης α της παραγρά¬ 
φου 1 του παρόντος άρθρου καθώς και γι' αυτές των υπο¬ 
περιπτώσεων αα και ββ της περιπτ. γ της ιδίας παραγρά¬ 
φου, επιβάλλονται οι προβλεπόμενες από τις οικείες δια¬ 
τάξεις του Κανον. (ΕΟΚ) 2Θ77/85 κυρώσεις. 

β) Γ ια τις παραβάσεις που αναφέρονται στις υποπερι¬ 
πτώσεις δδ, εε, στ στ της περιπτώσεως α της παραγράφου 
1, στην περίπτωση β καθώς και στην υποπερίπτωση γγ της 
περίπτωσης γ της ιδίας παραγράφου, επιβάλλεται πρό¬ 
στιμο ύψους 300.000 - 5.000.000 δρχ. 

3. Οι κυρώσεις που προβλέπονται στην προηγούμενη 
παράγραφο επιβάλλονται με απόφαση του Υπουργού Γε- 
ωργίας. 

4. Με απόφαση του Υπουργού Γεωργίας επιβάλλεται 
στους εναγνωρισμένους επαγγελματικούς οργανισμούς η 
χρηματική κύρωση που προβλέπεται στο άρθρο 13 του 
Καν. (ΕΟΚ) 2677/85. 

5. Σε περίπτωση κατά την οποία οι τυποποιητικές επι¬ 
χειρήσεις ελαιολάδου δεν διαθέτουν τις αναλυτικές κατα¬ 
στάσεις και τελωνειακές διασαφήσεις που αναφέρονται 
στις παραγράφους 2 και 5 του άρθρου 3 της παρούσας, 
αποκλείονται του δικαιώματος ενίσχυσης για τις αναγρα¬ 
φόμενες στα σχετικά τιμολόγια πώλησης ποσότητες 
ελαιολάδου. 

6. Τα ποσά των προστίμων και των χρηματικών κυρώ¬ 
σεων που προβλέπονται στις παραγρ. 2 και 4 του άρθρου 
αυτού εισπράττονται και αποδίδονται σύμφωνα με τα ορι¬ 
ζόμενα στην παραγρ. 3 του άρθρου 27 του Ν. 992/79. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 29 Σεπτεμβρίου 1997 

ΟΙ ΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ ΥΦΥΠ. ΟΙΚΟΝΟΜΙΚΟΝ 

ΠΑΝ. ΠΑΠΑΝΤΩΝΙΟΥ ΓΕΩΡΓ. ΔΡΥΣ 

ΓΕΩΡΓΙΑΣ 

ΣΤΕΦ. ΤΖΟΥΜΑΚΑΣ 
-♦- 

Αριθ. ΥΠΠΟ/ΔΙΟΙΚ/Β/46209 (6) 

Αποδοχή παραίτησης του Αν/τή Καλλιτεχνικού Δ/ντή του 
Εθνικού θεάτρου Δ. Χρονόπουλου. 

Ο ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Τις διατάξεις των άρθρων 1 και 3 του Ν. 2273/94 
(ΦΕΚ 233/Α') «Εθνικό θέατρο, Κρατικό θέατρο Β. Ελλά¬ 
δος και άλλες διατάξεις». 


2. Τηναριθμ. 1763/12.1.95 Υπουργική απόφαση (ΦΕΚ 
19/Β/16.1.95) με την οποία διορίστηκε ο Διαγόρας Χρο- 
νόπουλος, ως αναπληρωτής Διευθυντής του Εθνικού θε¬ 
άτρου. 

3. Την από 21.8.97 παραίτηση του ανωτέρω από τη 
θέση του αναπληρωτή Καλλιτεχνικού Δ/ντή του Εθνικού 
θεάτρου, αποφασίζουμε: 

1. Αποδεχόμαστε την αίτηση παραίτησης του Διαγόρα 
Χρονόπουλου, σκηνοθέτη, από τη θέση του Αναπληρωτή 
Καλλιτεχνικού Διευθυντή του Εθνικού θεάτρου. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 26 Σεπτεμβρίου 1997 

Ο ΥΠΟΥΡΓΟΣ 

ΕΥΑΓΓΕΛΟΣ ΒΕΝΙΖΕΛΟΣ 
-♦- 

Αριθ. Φ50/74702/3233 (7) 

Επέκταση του θεσμού της ΚΕΚ σε όλους του Νομούς της 
Χώρας. 

ΟΙ ΥΠΟΥΡΓΟΙ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ 
ΚΑΙ ΔΗΜΟΣΙΩΝ ΕΡΓΩΝ 
ΚΑΙ ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ 

Έχοντας υπόψη: 

1. Τις διατάξεις: 

α. Του άρθρου 3 (παραγ. 3 και 4) του Ν. 2052/92 (ΦΕΚ 
94Α) «Μέτρα για την αντιμετώπιση του νέφους και πολεο- 
δομικές ρυθμίσεις». 

β. Της Φ 50/92491/4358/94 (ΦΕΚ 797Β) «Ανάθεση 
εποπτείας εφαρμογής και καλής λειτουργίας του συστή¬ 
ματος της Κάρτας Ελέγχου Καυσαερίων». 

γ. Της Φ50/92492/4354/94 (ΦΕΚ 797 Β) «Ρύθμιση 
θεμάτων σχετικών με την εποπτεία εφαρμογής και καλής 
λειτουργίας του συστήματος της Κάρτας Ελέγχου Καυσα¬ 
ερίων». 

δ. Της Φ50/93350/4444/94 (ΦΕΚ 801 Β) «Πλήρες 
πρόγραμμα πρόσκλησης των οχημάτων του Νομού Αττι¬ 
κής για ειδικό έλεγχο καυσαερίων και χορήγηση Κ.Ε.Κ.». 

ε. Της Φ50/53302/295/96 (ΦΕΚ 73Β) «Πρόγραμμα 
πρόσκλησης των οχημάτων των Νομών Θεσσαλονίκης, 
Αχαϊας, Καβάλας, Λάρισας, Μαγνησίας, Ιωαννίνων, Ηρα¬ 
κλείου, Εύβοιας, Βοιωτίας και Κορινθίας για ειδικό έλεγχο 
καυσαερίων και χορήγηση Κ.Ε.Κ.». 

στ. Της 566/96 (ΦΕΚ Β 910) Κοινής Απόφασης του 
Πρωθυπουργού και Υπουργού Μεταφορών και Επικοινω¬ 
νιών «Καθορισμός αρμοδιοτήτων του Υφυπουργού Μετα¬ 
φορών και Επικοινωνιών». 

2. Το γεγονός ότι από τις διατάξεις της απόφασης αυ¬ 
τής, δεν προκαλείται δαπάνη σε βάρος του κρατικού 
προϋπολογισμού, αποφασίζουμε: 

1. Από 1ης Ιανουάριου 1998 ο θεσμός της Κάρτας 
Ελέγχου Καυσαερίων επεκτείνεται σταδιακά σε όλους 
τους νομούς της χώρας στους οποίους υπάρχει επαρκής 
αριθμός εξουσιοδοτημένων συνεργείων, σύμφωνα με τα 
αναφερόμενα στις παραγράφους που ακολουθούν. 

2. Η υποχρέωση εφοδιασμού των οχημάτων με ΚΕΚ, 

εφαρμόζεται σταδιακά σύμφωνα με το αντίστοιχο, για 
κάθε νομό ή ομάδες νομών, «Πρόγραμμα πρόσκλησης 
οχημάτων για ειδικό έλεγχο καυσαερίων και χορήγησ 
Κ.Ε.Κ.». 

3. «Πρόγραμμα πρόσκλησης οχημάτων για ειδικό 
έλεγχο καυσαερίων και χορήγηση Κ.Ε.Κ.» για τους νομούς 
Πιερίας, Φθιώτιδας, Ξάνθης, Καρδίτσας, Αρκαδίας, Άρ¬ 
τας, Λευκάδας, Σερρών, Τρικάλων, Φωκίδας, Πρέβεζης, 
Ρεθύμνης, Φλωρίνης, Ημαθίας, Κοζάνης, Θεσπρωτίας, 
Ηλείας, Ευρυτανίας και Πέλλας στους οποίους υπάρχει 
ήδη επαρκής αριθμός εξουσιοδοτημένων συνεργείων (πε¬ 
ρισσότερα από ένα εξουσιοδοτημένα συνεργεία ανά 
3.000 κυκλοφορούντο αυτοκίνητα): 

α. Από 1ης Ιανουάριου 1998 όλα τα οχήματα που υπό- 
κεινται σε περιοδικό τεχνικό έλεγχο στα Κ.Τ.Ε.Ο. των Νο¬ 
μών Πιερίας, Φθιώτιδας, Ξάνθης, Καρδίτσας, Αρκαδίας, 
Άρτας, Λευκάδας, Σερρών, Τρικάλων, Φωκίδας, Πρεβέ- 
ζης, Ρεθύμνης, Φλωρίνης, Ημαθίας, Κοζάνης, Θεσπρω¬ 
τίας, Ηλείας, Ευρυτανίας και Πέλλας σύμφωνα με τις ισχύ- 
ουσες διατάξεις και για οποιοδήποτε λόγο, θα πρέπει 
εκτός του Δελτίου Τεχνικού Ελέγχου να είναι εφοδια¬ 
σμένα και με Κάρτα Ελέγχου Καυσαερίων (Κ.Ε.Κ.). 

Η έκδοση της κάρτας ελέγχου καυσαερίων θα γίνεται 
είτε από εξουσιοδοτημένα συνεργεία που έχουν υποστεί 
τον προβλεπόμενο έλεγχο από την αρμόδια Υπηρεσία Με¬ 
ταφορών και Επικοινωνιών, είτε από τα Κ.Τ.Ε.Ο. κατά την 
διάρκεια της διαδικασίας του περιοδικού τεχνικού ελέγ¬ 
χου. 

β. Από 1ης Μαρτίου 1998 με την επιφύλαξη των διατά¬ 
ξεων της προηγουμένης υποπαραγράφου της παρούσας 
ορίζεται ότι, όλα τα οχήματα που έχουν ταξινομηθεί από 
τις Υπηρεσίες Μεταφορών και Επικοινωνιών των Νομών 
Πιερίας, Φθιώτιδας, Ξάνθης, Καρδίτσας, Αρκαδίας, Άρ¬ 
τας, Λευκάδας, Σερρών, Τρικάλων, Φωκίδας, Πρεβέζης, 
Ρεθύμνης, Φλωρίνης, Ημαθίας, Κοζάνης, Θεσπρωτίας, 
Ηλείας, Ευρυτανίας και Πέλλας και κυκλοφορούν στους 
Νομούς αυτούς ή στους νομούς που ήδη εφαρμόζεται ο 
θεσμός της ΚΕΚ καθώς και όλα τα οχήματα που έχουν τα¬ 
ξινομηθεί από τις Υπηρεσίες Μεταφορών και Επικοινω¬ 
νιών των νομών που εφαρμόζεται ήδη ο θεσμός της ΚΕΚ 
και κυκλοφορούν στους Νομούς Πιερίας, Φθιώτιδας, Ξάν¬ 
θης, Καρδίτσας, Αρκαδίας, Άρτας, Λευκάδας, Σερρών, 
Τρικάλων, Φωκίδας, Πρεβέζης, Ρεθύμνης, Φλωρίνης, 
Ημαθίας, Κοζάνης, Θεσπρωτίας, Ηλείας, Ευρυτανίας και 
Πέλλας πρέπει να εφοδιαστούν σταδιακά με κάρτα ελέγ¬ 
χου καυσαερίων (Κ.Ε.Κ.), σύμφωνα με το παρακάτω πρό¬ 
γραμμα πρόσκλησης με βάση το τελικό αριθμητικό ψηφίο 
του αριθμού κυκλοφορίας: 

βΐ. Τα επιβατηγό ιδιωτικής χρήσης και τα φορτηγά μι¬ 
κτού βάρους μέχρι 3,5 τόνους υποχρεούνται να εφοδια¬ 
στούν για πρώτη φορά με Κ.Ε.Κ. ως ακολούθως: 

Τα λήγοντα σε 0 από 1. 3.98 έως 31. 3.98 

Τα λήγοντα σε 1 από 1. 4.98 έως 30. 4.98 

Τα λήγοντα σε 2 από 1. 5.98 έως 31. 5.98 

Τα λήγοντα σε 3 από 1. 6.98 έως 30. 6.98 

Τα λήγοντα σε 4 από 1. 7.98 έως 31. 7.98 

Τα λήγοντα σε 5 από 1. 8.98 έως 31. 8.98 

Τα λήγοντα σε 6 από 1. 9.98 έως 30. 9.98 


Τα λήγοντα σε 7 από 1.10.98 έως 31.10.98 
Τα λήγοντα σε 8 από 1.11.98 έως 30.11.98 
Τα λήγοντα σε 9 από 1.12.98 έως 31.12.98 
β2. Τα Ε.Δ.Χ., τα φορτηγά με μικτό βάρος μεγαλύτερο 
από 3,5 τόνους και τα λεωφορεία, υποχρεούνται να εφο¬ 
διαστούν για πρώτη φορά με Κ.Ε.Κ. ως ακολούθως: 

Τα λήγοντα οε 0,1 και 2 από 1.3.98 έως 30.4.98 
Τα λήγοντα σε 3,4 και 5 από 1.5.98 έως 30.6.98 
Τα λήγοντα σε 6,7,8 και 9 από 1.7.98 έως 31.8.98 
5. «Πρόγραμμα πρόσκλησης οχημάτων για ειδικό 
έλεγχο καυσαερίων και χορήγηση Κ.Ε.Κ.», για κάθε ένα 
από τους υπόλοιπους νομούς της χώρας. 

α. Η ημερομηνία επέκτασης του θεσμού της ΚΕΚ, σε 
κάθε έναν από τους νομούς αυτούς, θα είναι η πρώτη του 
μήνα που ακολουθεί το τρίμηνο μετά την ημερομηνία συ¬ 
μπλήρωσης, στο νομό αυτό, του ελάχιστου αναγκαίου 
αριθμού εξουσιοδοτημένων συνεργείων που εκτιμάται σε 
ένα τουλάχιστον εξουσιοδοτημένο συνεργείο ανά 3.000 
κυκλοφορούντο αυτοκίνητα. 

β. Από ημερομηνία επέκτασης του θεσμού της ΚΕΚ, σε 
κάθε έναν από τους νομούς αυτούς όλα τα οχήματα που 
υπόκεινται σε περιοδικό τεχνικό έλεγχο σε Κ.Τ.Ε.Ο. του 
Νομού σύμφωνα με τις ισχύουσες διατάξεις και για οποιο- 
δήποτε λόγο, θα πρέπει εκτός του Δελτίου Τεχνικού 
Ελέγχου να είναι εφοδιασμένα και με Κάρτα Ελέγχου Καυ¬ 
σαερίων (Κ.Ε.Κ.). 

Η έκδοση της κάρτας ελέγχου καυσαερίων θα γίνεται 
είτε από εξουσιοδοτημένα συνεργεία που έχουν υποστεί 
τον προβλεπόμενο έλεγχο από την αρμόδια Υπηρεσία Με¬ 
ταφορών και Επικοινωνιών, είτε από τα Κ.Τ.Ε.Ο. κατά την 
διάρκεια της διαδικασίας του περιοδικού τεχνικού ελέγ¬ 
χου. 

γ. Δύο μήνες μετά την ημερομηνία επέκτασης του θε¬ 
σμού της ΚΕΚ και με την επιφύλαξη των διατάξεων της 
προηγουμένης υποπαραγράφου της παρούσας, ορίζεται 
ότι τα οχήματα που έχουν ταξινομηθεί και κυκλοφορούν 
στον υπόψη Νομό ή στους Νομούς που εφαρμόζεται ο θε¬ 
σμός της ΚΕΚ, ανάλογα με τα διαλαμβανόμενα στην πα¬ 
ράγραφο 4 της παρούσας, θα είναι υποχρεωμένα να εφο- 
διασθούν σταδιακά με ΚΕΚ. 

δ. Το πρόγραμμα εφοδιασμού των αυτοκινήτων της 
προηγούμενης υποπαραγράφου με ΚΕΚ, με βάση το τε¬ 
λικό αριθμητικό ψηφίο του αριθμού κυκλοφορίας, έχει ως 
εκολούθως: 

δΐ. Τα επιβατηγό ιδιωτικής χρήσης και τα φορτηγά μι¬ 
κτού βάρους μέχρι 3,5 τόνους υποχρεούνται να εφοδια¬ 
στούν για πρώτη φορά με Κ.Ε.Κ. ως ακολούθως: 

Τα λήγοντα σε 0 Τον μήνα που αντιστοιχεί στην ημερο¬ 
μηνία έναρξης του προγράμματος. 

Τα λήγοντα σε 1 Τον 1 ο μήνα που αντιστοιχεί στην ημε¬ 
ρομηνία έναρξης του προγράμματος. 

Τα λήγοντα σε 2 Τον 2ο μήνα μετά από αυτόν που αντι¬ 
στοιχεί στην ημερομηνία έναρξης του προγράμματος. 

Τα λήγοντα σε 3 Τον 3ο μήνα μετά από αυτόν που αντι¬ 
στοιχεί στην ημερομηνία έναρξης του προγράμματος. 

Τα λήγοντα σε 4 Τον 4ο μήνα μετά από αυτόν που αντι¬ 
στοιχεί στην ημερομηνία έναρξης του προγράμματος. 

Τα λήγοντα σε 5 Τον 5ο μήνα μετά από αυτόν που αντι¬ 
στοιχεί στην ημερομηνία έναρξης του προγράμματος. 

Τα λήγοντα σε 6 Τον 6ο μήνα μετά από αυτόν που αντι¬ 
στοιχεί στην ημερομηνία έναρξης του προγράμματος. 

Τα λήγοντα σε 7 Τον 7ο μήνα μετά από αυτόν που αντι¬ 
στοιχεί στην ημερομηνία έναρξης του προγράμματος. 

Τα λήγοντα οε 8 Τον 8ο μήνα μετά από αυτόν που αντι¬ 
στοιχεί στην ημερομηνία έναρξης του προγράμματος. 

Τα λήγοντα σε 9 Τον 9ο μήνα μετά από αυτόν που αντι¬ 
στοιχεί στην ημερομηνία έναρξης του προγράμματος. 

δ2. Τα Ε.Δ.Χ., τα φορτηγά με μικτό βάρος μεγαλύτερο 
από 3,5 τόνους και τα λεωφορεία, υποχρεούνται να εφο¬ 
διαστούν για πρώτη φορά με Κ.Ε.Κ. ως ακολούθως: 

Τα λήγοντα σε 0,1 και 2 Τον Ιο μήνα που αντιστοιχεί 
στην ημερομηνία έναρξης του προγράμματος. 

Τα λήγοντα σε 3,4 και 5 Τον 2ο μήνα μετά από αυτόν 
που αντιστοιχεί στην ημερομηνία έναρξης του προγράμ¬ 
ματος. 

Τα λήγοντα σε 6,7,8 και 9 Τον 3ο μήνα μετά από αυτόν 
που αντιστοιχεί στην ημερομηνία έναρξης του προγράμ¬ 
ματος. 

Η ανακοίνωση της ημερομηνίας επέκτασης του θεσμού 
της ΚΕΚ και η ανάλυση του προγράμματος πρόσκλησης, 
θα γίνεται με εγκύκλιο του Γενικού Διευθυντού Μεταφο¬ 
ρών του Υπουργείου Μεταφορών και Επικοινωνιών, με βά¬ 
σει τα τηρούμενα στη Διεύθυντη Τ.Ε.Ο. του ανωτέρω 
Υπουργείου, στοιχεία που αναφέρονται στον αριθμό των 
εξουσιοδοτημένων συνεργείων στους διαφόρους Νομούς 
της χώρας. 

6 . Στα κατά τα ανωτέρω προγράμματα υποχρέωσης 
εφοδιασμού των οχημάτων με Κ.Ε.Κ. εντάσσονται και τα 
οχήματα κρατικών υπηρεσιών που φέρουν πινακίδες κυ¬ 
κλοφορίας Κ.Υ. 

7. Η ισχύς της κάρτας ελέγχου καυσαερίων σύμφωνα με 
τις διατάξεις του άρθρου 3 της Κ.Υ.Α. 97321/3341/92 
(ΦΕΚ 640 Β) των Υπουργών Περιβάλλοντος Χωροταξίας 
και Δημοσίων Έργων και Μεταφορών και Επικοινωνιών εί¬ 
ναι: 

α. Ετήσια, για τα Ε.Ι.Χ. και φορτηγά αυτοκίνητα μικτού 
βάρους μέχρι 3.5. τόνους. 

β. Εξαμηνιαία, για τα Ε.Δ.Χ., φορτηγά με μικρό βάρος 
πάνω από 3,5 τόνους και λεωφορεία. 


8 . Όλα τα οχήματα που ταξινομούνται σε Νομό στον 
οποίο ισχύει ο θεσμός της ΚΕΚ, μετά την ημερομηνία 
έναρξης εφαρμογής του θεσμού αυτού στον υπόψη νομό 
και κυκλοφορούν σε νομό που εφαρμόζεται ο θεσμός της 
ΚΕΚ, υποχρεούνται να υποστούν για πρώτη φορά τον προ- 
βλεπόμενο έλεγχο καυσαερίων και να εφοδιαστούν με 
Κ.Ε.Κ., το αργότερο ένα έτος ή έξι μήνες μετά την ημερο¬ 
μηνία έκδοσης της άδειας κυκλοφορίας τους, ανάλογα με 
την κατηγορία τους, κατά τις διακρίσεις της προηγουμέ- 
νης παραγράφου. 

9. Πέρα από την εφαρμογή των παραπάνω αναφερομέ- 
νων προγραμμάτων, σε εξαιρετικές περιπτώσεις και λόγω 
ειδικών συνθηκών, είναι δυνατόν με έγγραφη πρόσκληση 
των αρμοδίων υπηρεσιών να καλούνται για ειδικό έλεγχο 
καυσαερίων και εφοδιασμό με ΚΕΚ, ορισμένες κατηγο¬ 
ρίες ή ομάδες οχημάτων. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 26 Σεπτεμβρίου 1997 

οι ΥΠΟΥΡΓΟΙ 

ΠΕΡΙΒΑΛΛΟΝΤΟΣ ΧΩΡΟΤΑΞΙΑΣ ΥΦΥΠΟΥΡΓΟΣ 

ΚΑΙ ΔΗΜΟΣΙΩΝ ΕΡΓΩΝ ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ 

Κ. ΛΑΛΙΩΤΗΣ Ε. ΛΟΥΚΑΚΗΓ 

-♦- 

ΔΙΟΡΘΩΣΕΙΣ ΣΦΑΛΜΑΤΩΝ 

( 8 ) 

Στην διόρθωση σφάλματος του Υπ. Εσωτερικών, Δημ. 
Διοίκησης και Αποκέντρωσης που δημοσιεύτηκε στο ΦΕΚ 
830/15.9.97 τ. Β' και αφορά την 50507/2986/97 από¬ 
φαση του Υφυπουργού Εσωτερικών Δημόσιας Διοίκησης 
και Αποκέντρωσης, επιφέρεται η πιο κάτω διόρθωση: 

Στην προτελευταία αράδα της διόρθωσης διορθώνεται 

το εσφαλμένο.... «στηνΛΙΡΑ - ΦΛΟΡΕΝΣ - ΤΖΗΝ » στο 

ορθό «ΣΤΗΝ ΛΙΣΛ - ΦΛΟΡΕΝΣ - ΤΖΗΝ...». 

(Από το Εθνικό Τυπογραφείο) 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 






